wickkiey/tamil-wikipedia-chunked huggingface dataset:
# சர் ரத்தன் டாடா அறக்கட்டளை

## சொத்துகளுக்கான மானியங்கள்

சமுதாயத்தில் நேர்மறையான மாற்றத்தை பாதிக்கும் பணி சார்ந்த நிறுவனங்களைத் தக்கவைக்க அறக்கட்டளை சொத்துகளை உருவாக்கி பயன்படுத்தியுள்ளது. இது நன்கு நிர்ணயிக்கப்பட்ட விதிமுறைகளுடனும், தெளிவாக வரையறுக்கப்பட்ட அளவுகோல்களுடன் முறையான சொத்து மூலதனத்தைக் கொண்டுள்ளது. இது தகுதியான நிறுவனங்களை அடையாளம் காணவும் மதிப்பீடு செய்யவும் உதவுகிறது. இந்தத் திட்டம் பின்வருவனவற்றை உள்ளடக்குகிறது: மேம்பாட்டு நடவடிக்கைக்கான நிபுணத்துவ உதவி (புது தில்லி), தேசிய பயன்பாட்டு பொருளாதார ஆராய்ச்சி அமைப்பு (புது தில்லி). குழந்தைகள் நிவாரணமும், நீங்களும் ( மும்பை ), அறிவியல் மற்றும் சுற்றுச்சூழல் மையம் (புது தில்லி) , குழந்தைகள் புத்தக அறக்கட்டளை (புது தில்லி).
# சர் ரத்தன் டாடா அறக்கட்டளை

## அவசர மானியங்கள்

இந்தியாவில் 2020 இந்தியாவில் கொரோனாவைரசுத் தொற்று<nowiki/>கோ நோயை எதிர்த்துப் போராடுவதற்காக டாடா சன்ஸ் நிறுவனமும், இரத்தன் டாடா அறக்கட்டளையும் பிரதமர் கவனிப்பு நிதியத்திற்கு, 1,500 கோடியை நன்கொடையாக அளித்தனர்.
# சர் ரத்தன் டாடா அறக்கட்டளை

## சிறிய மானியங்கள்

சர் ரத்தன் டாடா சிறுநிதித் திட்டம் (எஸ்ஜிபி) 1998-99 இல் தொடங்கப்பட்டது. இவை சிறிய, பொதுநலன் சார்ந்த அமைப்புகளின் தேவைகளையும், புதுமையான யோசனைகளைச் செயல்படுத்த ஆதரவு தேவைப்படுபவர்களையும் பூர்த்தி செய்கின்றன. மூலோபாய திட்டமிடல், கவனம் செலுத்திய ஆராய்ச்சி நடவடிக்கைகள் அல்லது உள் அமைப்புகளை வலுப்படுத்துதல் ஆகியவற்றிற்கு நிதி தேவைப்படும் தகுதியான பெரிய நிறுவனங்களுக்கு இடமளிக்கும் வகையில் இது பின்னர் திருத்தப்பட்டது.
# சர் ரத்தன் டாடா அறக்கட்டளை

## தனிப்பட்ட மானியங்கள்

அறக்கட்டளையின் தனிப்பட்ட மானிய திட்டம் இதற்கான நிதி உதவியை வழங்குகிறது:  
- மருத்துவத்தில் ஏற்படும் தற்செயல் செலவுகளை சந்தித்தல்
- இந்தியாவில் உயர் கல்வியைத் தொடரும் அறிஞர்களுக்கும், கல்வி தொடர்பான வெளிநாட்டு பயணங்களுக்கும் உதவி.
# சையத் அகமது பாஷா குவாத்ரி

**சையத் அகமது பாஷா குவாத்ரி** (Ahmed Pasha Quadri) இவர் ஓர் இந்திய அரசியல்வாதி. இவர் யாகுத்புரா சட்டமன்ற உறுப்பினர். இவர் அனைத்திந்திய மஜ்லிசே இத்திகாதுல் முசுலிமீன் கட்சியை சேர்ந்தவர். இவர் மறைந்த சுல்தான் சலாவுதீன் ஒவைசியின் நம்பிக்கைக்குரிய வழிகாட்டியாகவும் நெருங்கிய நண்பராகவும் இருந்தார். அகமது பாஷா குவாத்ரி 2004 ஆம் ஆண்டு சார்மினாரில் இருந்து சட்டமன்றத்திற்கு சென்றார். இதை தொடர்ந்து 2009, 2014 சட்டமன்றத் தேர்தல்களில் வெற்றியை தக்க வைத்துக் கொண்டார். தற்போது குவாத்ரி அனைத்திந்திய மஜ்லிசே இத்திகாதுல் முசுலிமீன் பொதுச் செயலாளராக உள்ளார்.
# சையத் அகமது பாஷா குவாத்ரி

## சர்ச்சை

மகாத்மா காந்திக்கு எதிராக வெறுக்கத்தக்க பேச்சை பேசியதக 2013இல் இவர் மீது வழக்குகள் பதிவு செய்யப்பட்டன. "நிசாம்கள் ஐதராபாத்தில் மாநில சட்டசபை கட்டிடத்தை கட்டினர். ஆனால் என்ன நடந்தது என்று பாருங்கள். அவர்கள் அங்கு மகாத்மா காந்தியின் சிலையை நிறுவியுள்ளனர். யார் அதை கட்டினார்கள், யார் அங்கு நிறுவப்பட்டிருக்கிறார்கள்" என்று இவர் கூறினார். "நாங்கள் அனைத்து குறிப்பிடத்தக்க கட்டமைப்புகளையும் கட்டியுள்ளோம். இந்தியாவில், நீங்கள் என்ன செய்தீர்கள்?, நாங்கள் செங்கோட்டை, தாஜ்மஹால், குதுப் மினார், மக்கா மஸ்ஜித் மற்றும் சார்மினார் ஆகியவற்றைக் கட்டினோம். இந்துஸ்தானில் நீங்கள் என்ன கட்டினீர்கள்?” என்றும் இவர் கூறினார்.
# சுல்தான் சலாவுதீன் ஒவைசி

**சுல்தான் சலாவுதீன் ஒவைசி** (14 பிப்ரவரி 1931 - 29 செப்டம்பர் 2008) அனைத்திந்திய மஜ்லிசே இத்திகாதுல் முசுலிமீன் கட்சியைச் சேர்ந்த ஓர் இந்திய அரசியல்வாதி. 2004 ஆம் ஆண்டு அரசியலில் ஓய்வு பெறும் வரை தொடர்ச்சியாக ஆறு முறை ஹைதராபாத்தில் இருந்து நாடாளுமன்ற உறுப்பினராக தேர்வு செய்யப்பட்டிருந்தார்.
# சுல்தான் சலாவுதீன் ஒவைசி

## குடும்பம் மற்றும் பின்னணி

ஒவைசியின் தந்தை அப்துல் வாகித் ஓவைசி அனைத்திந்திய மஜ்லிசே இத்திகாதுல் முசுலிமீன் கட்சியின் தலைவராக இறக்கும் வரை இருந்தார். 1976 ஆம் ஆண்டில், சலாவுதீன் ஒவைசி தனது தந்தையின் மரணத்திற்குப் பிறகு மஜ்லிஸின் தலைவர் பதவியை ஏற்றுக்கொண்டார். ஒவைசிக்கு மூன்று மகன்கள் உள்ளனர்.இவரது மூத்த மகன், அசாதுதீன் ஒவைசி தனது தந்தை ஓய்வுக்கு பின்னர் கட்சியின் தலைவர் பதவியையும், தந்தை தொடர்ந்து வென்ற தொகுதியையை தக்க வைத்துக்கொண்டார். ஒவைசியின் இரண்டாவது மகன், அக்பருதீன் ஓவாய்சி தெலுங்கானா சட்டமன்ற உறுப்பினராக உள்ளார்.
# சுல்தான் சலாவுதீன் ஒவைசி

## அங்கம் வகித்த பதவிகள்

- 1985-96 - உறுப்பினர், ஆலோசனைக் குழு, உள்துறை அமைச்சகம்
- 1996-97 - உறுப்பினர், உள்நாட்டு விவகாரங்களுக்கான குழு
- 1996-97 - உறுப்பினர், கைத்தொழில் குழு
- 1996-97 - உறுப்பினர், நிதிக் குழு
- 1998-99 - உறுப்பினர், பாதுகாப்பு குழு
# ஆர். கிருஷ்ணசாமி கோபாலர்

**ஆர். கிருஷ்ணசாமி கோபாலர்**, ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரசை சேர்ந்தவர். இவர் 1954 ஆம் ஆண்டு நடந்த சட்டமன்ற தேர்தலில் பட்டுக்கோட்டை சட்டமன்ற தொகுதியிலும், 1957 மற்றும் 1962 ஆம் ஆண்டுகளில் நடந்த சட்டமன்ற தேர்தலில், கந்தர்வக்கோட்டை தொகுதியில் இருந்தும், இந்திய தேசிய காங்கிரசின் சார்பில் போட்டியிட்டு, தமிழக
சட்டமன்றத்திற்கு தேர்ந்தெடுக்கப்பட்டார். மதுக்கூர் ஜமீன் குடும்பத்தின் இறுதியானவர்.
# கே. என். சேகரன்

**கே. என். சேகரன் **, ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகத்தை சேர்த்தவர். இவர் 2001 மற்றும் 2006 ஆம் ஆண்டுகளில் நடந்த தமிழ்நாடு சட்டமன்ற தேர்தலில், திருவெறும்பூர் தொகுதியில் இருந்து, திராவிட முன்னேற்றக் கழகத்தின் சாா்பில் போட்டியிட்டு, தமிழக
சட்டமன்றத்திற்கு தேர்ந்தெடுக்கப்பட்டார்.
# கே. என். சேகரன்

## பொது வாழ்க்கை

சேகரன்திருச்சிராப்பள்ளி மாவட்டம், திருவெறும்பூர் வட்டத்தில் அமைந்துள்ள கூத்தப்பரில் பிறந்தார். இவருடைய தந்தை நடேசன் கார்கொண்டார். மனைவி சித்ரா. இவர்களுக்கு ஒரு மகனும் ஒரு மகளும் உள்ளனர்.
# நேவல் டாட்டா

**நேவல் ஆர்முச்ஜி டாட்டா** *(Naval Hormusji Tata )* (30 ஆகத்து 1904 &nbsp; - 5 மே 1989) இரத்தன்ஜி டாட்டாவின் வளர்ப்பு மகனும், டாடா குழுமத்தின் முன்னாள் தலைவரும் ஆவார். இவர் ரத்தன் டாடா, ஜிம்மி டாடா மற்றும் நோயல் டாடா ஆகியோரின் தந்தையுமாவார்.  
ஜம்சேத்பூரில் உள்ள நேவல் டாட்டா வளைதடிப் பந்தாட்ட அகாதெமி என்பது, டாட்டா அறக்கட்டளை, டாடா ஸ்டீல் ஆகியவற்றின் கூட்டு முயற்சியாகும். இது இந்தியாவில் வளைதடி பந்தாட்ட வளர்ச்சிக்கு இவரது பங்களிப்பின் நினைவாக பெயரிடப்பட்டது.
# நேவல் டாட்டா

## ஆரம்ப கால வாழ்க்கை

இவர் சூரத்தில் 1904 ஆகத்து 30 அன்று ஒரு நடுத்தர குடும்பத்தில் பிறந்தார். இவரது தந்தை, அகமதாபாத்தில் ஒரு நெசவாலையில் பணி புரிந்து வந்தார். இவரது தந்தை 1908இல் இறந்த பின்னர், குடும்பம் நவ்சாரிக்கு இடம் பெயர்ந்தது. அங்கே இவர்கள் எளிமையாக வாழ்ந்தனர். இவரது தாயின் வருமானம் பூத்தையல் பணியிலிருந்து பெறப்பட்டது. சிறுவயதில் தனது குடும்பத்துக்கு ஆதரவாக இவர் குடும்ப நண்பர்கள் மூலம் ஜே. என். பெட்டிட் பார்சி அனாதை இல்லத்தில் சேர்ந்து கொண்டார்.  
இவரது செல்வத்தையும் வாழ்க்கையையும் மாற்றிய ஒரு அதிர்ஷ்டமான திருப்பமாக, இரத்தன்ஜி டாட்டாவின் மனைவி நவாஜ்பாய் இவரை அனாதை இல்லத்திலிருந்து தத்தெடுத்தார். தத்தெடுக்கப்பட்டபோது இவருக்கு வயது 13. பின்னர் இவர் மும்பை பல்கலைக்கழகத்தில் பொருளாதாரத்தில் பட்டம் பெற்றார். மேலும், கணக்கியலைப் படிக்க சிறுதுகாலம் இலண்டனுக்குச் சென்றார்.  
இவர் தனது கடந்த காலத்தை ஒருபோதும் மறக்கவில்லை. ஒருமுறை குறிப்பிட்டார்:  
பின்னர் இவர் சுவிட்சர்லாந்தைச் சேர்ந்த சிமோன் என்ற பெண்ணை காதலித்து 1955 இல் திருமணம் செய்து கொண்டார். இவர்களுக்கு நோயல் டாடா என்ற மகன் பிறந்தார்.
# நேவல் டாட்டா

## தொழில்

### டாடா குழுமம்

1930 ஆம் ஆண்டில், டாட்டா சன்ஸ் நிறுவனத்தில் ஒரு எழுத்தராகப் பணியில் சேர்ந்தார். விரைவில் நிறுவனத்தின் உதவி செயலாளராக உயர்ந்தார். 1933 ஆம் ஆண்டில், விமானப் போக்குவரத்துத் துறையின் செயலாளரானார். ஐந்து ஆண்டுகளுக்குப் பிறகு, நெசவுத் துறையில் நிர்வாகியாக சேர்ந்தார். விரைவில் இவர் தனது தகுதியை நிரூபித்தார். மேலும் 1939 இல் டாடா ஆலைகளின் இணை நிர்வாக இயக்குநரானார். 1947இல் டாடாக்கள் நடத்தும் நெசவாலைகளின் கட்டுப்பாட்டு நிறுவனத்தில் அதன் நிர்வாக இயக்குநரானார். பிப்ரவரி 1, 1941 இல், இவர் டாடா சன்ஸின் இயக்குநரானார். இவர் 1948இல் டாடா எண்ணை ஆலை நிறுவனத்தின் நிர்வாக இயக்குநராக பொறுப்பேற்றார். இவர் அகமதாபாத்தை தளமாகக் கொண்ட டாடா குழும நிறுவனமான அகமதாபாத் *அட்வான்ஸ்* ஆலைகளின் தலைவராகவும் இருந்தார்.  
சில ஆண்டுகளில் இவர் நெசவாலைகளுக்கும், டாட்டா மின்சார நிறுவனங்களுக்கும் தலைவரானார். பொறுப்பு இயக்குநராக இருந்த இவர் பின்னர் டாடா சன்ஸின் துணைத் தலைவரானார். மேலும் மூன்று டாட்டா மின்சார நிறுவனங்கள், நான்கு நெசவாலைகள் , சர் ரத்தன் டாடா அரக்கட்டளை ஆகியவற்றின் நிர்வாகத்திற்கு இவர் நேரடியாக பொறுப்பேற்றார். டாடா சன்ஸ் குழுவில் ஜே. ஆர். டி டாடாவுடன் மிக நீண்ட காலம் பணியாற்றிய சகாவாகவும், நெருங்கிய கூட்டாளியாகவும் இருந்தார்.
# நேவல் டாட்டா

## தொழில்

### பிற நிறுவனங்கள்

துளசிதாசு கிலச்சந்த், இராமேசுவர் தாசு பிர்லா, அரவிந்த் மபத்லால் போன்ற பலருடன் இணைந்து பரோடா வங்கியை நிறுவி அதன் இயக்குநராகவும் பணியாற்றினார்.
# நேவல் டாட்டா

## தொழில்

### மற்ற நடவடிக்கைகள்

இவர் தொழிலாளர் உறவுகளில் சர்வதேச அளவில் அங்கீகரிக்கப்பட்ட அதிகாரமாக மாறினார். 1949 இல் சர்வதேச தொழிலாளர் அமைப்பின் நிர்வாகக் குழுவில் உறுப்பினரானார். மூன்று தசாப்தங்களுக்கும் மேலாக சர்வதேச தொழிலாளர் அமைப்புடன் இவர் ஈடுபட்டது இந்தியாவுக்கு மிகவும் பயனுள்ளதாக இருந்தது. சர்வதேச தொழிலாளர் அமைப்பின் ஆட்சிமன்றக் குழுவிற்கு பதின்மூன்று முறை தேர்ந்தெடுக்கப்பட்ட சாதனையை இவர் கொண்டுள்ளார். இவர் சர்வதேச தொழிலாளர் அமைப்பின் குடும்பத் திட்டமிடல் திட்டத்தின் நிறுவனருமாவார்.  
1966 ஆம் ஆண்டில், இவர் மத்திய அரசால் அமைக்கப்பட்ட திட்டக் குழுவின் தொழிலாளர் குழுவின் உறுப்பினராக நியமிக்கப்பட்டார்.  
இவர் விளையாட்டுக்கும் பங்களித்தார். மேலும் பல செயல்பாடுகளுடன் தொடர்பிலிருந்தார். சமூகம், கல்வி பொதுநலப் பணி போன்றவற்றில் மூத்த நிர்வாகியாக இருந்தார். இவர் பதினைந்து ஆண்டுகள் இந்திய வளைதடிப்பந்தாட்ட கூட்டமைப்பின் தலைவராக இருந்தார். மேலும் 1948, 1952, 1956 ஆம் ஆண்டுகளில் இந்திய வளைதடிப்பந்தாட்ட அணி ஒலிம்பிக் தங்கத்தை வென்றபோது அணிக்கு தலைமை வகித்தார்.  
இவர் இந்திய அறிவியல் நிறுவனம், மும்பை மாநில சமூக நல அமைப்பு, சுதேசி லீக் , தேசிய பாதுகாப்பு அமைப்பு போன்ற பல நிறுவனங்களில் பணிபுரிந்தார்.  
1951 ஆம் ஆண்டில் இவரும், முனைவர் த. ஜ. ஜுசவாலா என்பவரும் இணைந்து இந்திய புற்றுநோய் சங்கத்தை நிறுவினர். இது இந்த நோயால் பாதிக்கப்பட்டவர்களின் விழிப்புணர்வு, கண்டறிதல், குணப்படுத்துதல், உயிர்வாழ்வது போன்றவற்றிகாக உதவும் இந்தியாவின் முதல் தன்னார்வ, இலாப நோக்கற்ற, தேசிய அமைப்பாகும். இவர் 30 ஆண்டுகளுக்கும் மேலாக இந்திய புற்றுநோய் சங்கத்தின் தலைவராக பணியாற்றினார்.  
இவர் துணைப் படைகள் நலச் சங்கத்தின் தலைவராகவும், பல அறக்கட்டளைகளின் அறங்காவலராகவும் இருந்தார்.  
இவர் பல ஆண்டுகளாக இந்திய முதலாளிகள் கூட்டமைப்பின் தலைவராக இருந்தார். நான்கு தசாப்தங்களாக இந்த அமைப்போடு தொடர்பிலிருந்த இவர் அதன் தலைவராக ஓய்வு பெற்றார்.
# நேவல் டாட்டா

## அரசியல்

இவர் தனது உறவினரும், நீண்டகால சகாவான ஜே. ஆர். டி டாடாவுடன் கருத்து வேறுபாடு கொண்டிருந்தார். ஜே. ஆர். டி அரசியலில் இருந்து விலகி இருக்க விரும்பினாலும், இவர் 1971 ல் தெற்கு மும்பை மக்களவைத் தொகுதியிலிருந்து ஒரு சுயேட்சை வேட்பாளராக நின்றார். ஆனால் தேர்தலில் தோல்வியடைந்தார்.
# நேவல் டாட்டா

## விருதுகள்

1969 ஆம் ஆண்டு குடியரசு தினத்தன்று இந்தியக் குடியரசுத் தலவைரால் இவருக்கு பத்ம பூசண் விருது வழங்கப்பட்டது. அதே ஆண்டு தொழில்துறை அமைதிக்கான இவரது பங்கிற்காக அங்கீகாரமும், *சர் ஜஹாங்கிர் காண்டி* பதக்கமும் வழங்கப்பட்டது . இவருக்கு தேசிய பணியாளர் மேலாண்மை நிறுவனத்தின் ஆயுள் உறுப்பினர் கௌரவமும் வழங்கப்பட்டது.
# நேவல் டாட்டா

## இறப்பு

புற்றுநோய் காரணமாக மும்பையில் 5 மே 1989 அன்று இவர் இறந்தார்.
# நேவல் டாட்டா

## நினைவு

- இந்திய சமூக நலன் மற்றும் வணிக முகாமைத்துவ நிறுவனம் விளையாட்டு முகாமைத்துவத் துறைக்கு இவரது நினைவாக பெயரிட்டுள்ளது.
- தேசிய பணியாளர் மேலாண்மை நிறுவனம் 1992 முதல் ஒவ்வொரு ஆண்டும் நேவல் டாடா நினைவு சொற்பொழிவு ஒன்றை இவரது நினைவாக ஏற்பாடு செய்கிறது.
- 2004 ஆம் ஆண்டில், டாடா குழுமம் ஜம்சேத்ஜி டாடா, ஜே. ஆர். டி. டாடா, நேவல் டாடா ஆகியோரின் நினைவாக பல்வேறு நகரங்களில் *'தி செஞ்சுரி ஆஃப் டிரஸ்ட்*<nowiki/>' என்ற கண்காட்சியை ஏற்பாடு செய்கிறாது.
- 2014 ஆம் ஆண்டில் 'இந்திய முதலாளிகள் கூட்டமைப்பு ' தொழில்துறை உறவுகளில் பயிற்சி பெறுவதற்கான நேவல் டாடா நிறுவனம் என்பதை தொடங்கியது.
- 1999 ஆம் ஆண்டில் *நேவல் டாட்டா ரிமம்பெர்டு* என்ற ஒரு புத்தகம் இவரது நினைவாக வெளிய்டப்பட்டது. இது இவரது கடிதங்கள், எழுத்துக்கள், உரைகள் ஆகியவற்றை உள்ளடக்கியது.
# சிமோன் டாட்டா

**சிமோன் நேவல் டாடா**, *(Simone Naval Tata)* துனோயர் என்றும் அழைக்கப்படும் இவர் டாட்டா குடும்பத்தைச் சேர்ந்த சுவிட்சர்லாந்து<nowiki/>நாட்டைச் சேர்ந்த இந்திய வணிகப் பெண்ணாவார்.  
இவர் சுவிட்சர்லாந்தின் ஜெனீவாவில் பிறந்து வளர்ந்தார். ஜெனீவா பல்கலைக்கழகத்தில் பட்டம் பெற்றார். இவர் 1953 ஆம் ஆண்டில் ஒரு சுற்றுலாப்பயணியாக இந்தியாவுக்கு வருகைத் தந்தார். அங்கு இவர் நேவல் எச். டாடாவை சந்தித்தார். அவர்கள் 1955 இல் திருமணம் செய்து கொண்டனர். பிறகு இவர் மும்பையில் நிரந்தரமாக குடியேறினார். இவர்களுக்கு நோயல் டாடா என்ற ஒரு மகன் இருந்தார்.  
1962 ஆம் ஆண்டில் டாடா எண்ணைய் ஆலைகள் சிறு துணை நிறுவனமாக இருந்தபோது, 1962 ஆம் ஆண்டில் இவர் லக்மே வாரியத்தில் நிர்வாக இயக்குநராகச் சேர்ந்தார். 1982 ஆம் ஆண்டில் அதன் தலைவராக உயர்ந்தார். மேலும் டிரெண்ட் நிறுவனத்தின் நிர்வாகமற்ற தலைவராக 30 அக்டோபர் 2006 வரை பணியாற்றினார்.  
இவர் 1989 இல் டாடா தொழி நிறுவனக் குழுவில் நியமிக்கப்பட்டார்.  
சில்லறைத் துறையின் வளர்ச்சியைக் கண்டு, 1996 இல் டாடா லக்மேவை இந்துஸ்தான் லீவர் லிமிடெட்டுக்கு விற்றது. மேலும் விற்பனையின் மூலம் சம்பாதித்த பணத்திலிருந்து டிரெண்டை உருவாக்கியது. லக்மேவின் அனைத்து பங்குதாரர்களுக்கும் டிரெண்டில் சமமான பங்குகள் வழங்கப்பட்டன. *வெஸ்டைட்* பொருட்களும், கடைகளும் டிரெண்டிற்கு சொந்தமானது.
# இரண்டாம் ருத்திரசிம்மன்

**இரண்டாம் ருத்திரசிம்மன்** (**Rudrasimha II**) (304–348) மேற்கு இந்தியா அமைந்த மேற்கு சத்ரபதி இராச்சியத்தின் ஆட்சியாளர் ஆவார். இவர் வெளியிட்ட நாணயங்களில் தம்மை ஜீவதாமனின் மகன் எனக்குறிப்பிட்டுள்ளார்.4-ஆம் நூற்றான்டில் இரண்டாம் ருத்திரசிம்மன் ஆட்சியில் மேற்கு சத்ரபதிகள் இராச்சியம் மேற்கே அரபுக் கடல் முதல் கிழக்கே மத்திய இந்தியாவின் விதிஷா, சாஞ்சி ஏரண் வரை விரிவாக்கம் செய்யப்பட்டது. இரண்டாம் ருத்திரதாமன் பௌத்த சமயத்தை ஆதாரித்தார். மத்திய இந்தியாவின் தற்கால மத்திய பிரதேசத்தில் உள்ள விதிஷா சாஞ்சி, ஏரண் மற்றும் தேவ்னி மோரி பகுதிகளில் பல பௌத்த விகாரைகளும், தூபிகளும் நிறுவினார். அவரது நாணயம் இரண்டாம் யசோதாமன் (317–332) மற்றும் மூன்றாம் ருத்திரதாமன் (332–348)ஆட்சியாளர்களுடன் ஒத்துப்போகிறது, அவர்கள் இரண்டாம் ருத்திரசிம்மனின் ஆட்சிக்குட்பட்ட துணை மன்னர்களாக இருந்திருக்கலாம்.
# இரண்டாம் ருத்திரசிம்மன்

## இதனையும் காண்க

- நகபானர்
- முதலாம் ருத்திரதாமன்
- இரண்டாம் ருத்திரசேனர்
- மூன்றாம் ருத்திரசிம்மன்
- தேவ்னி மோரி
# டிரெண்ட் நிறுவனம்

**டிரெண்ட் நிறுவனம்** (டாடா சில்லறை வணிகத்தின் அங்கம்) என்பது டாடா குழுமத்தின் சில்லறை விற்பனையகமாகும். இந்தியாவின் மகாராட்டிராவில் மும்பையைத் தளமாகக் கொண்டு வளர்ந்து வரும் பல சில்லறை சங்கிலிகளில் ஒன்றாக இது இயங்குகிறது. இது இந்தியாவின் பல்வேறு இடங்களில் புத்தகக் கடை சங்கிலியான *லேண்ட்மார்க்* என்ற புத்தக சில்லறை வணிகக் கட்டமைப்பைக் கொண்டுள்ளது.
# டிரெண்ட் நிறுவனம்

## வரலாறு

சில்லறைத் துறையின் வளர்ச்சியைக் கண்டு, 1996 இல் டாடா ஒப்பனை தயாரிப்பு நிறுவனமான லேக்மேவின் 76% பங்குகளை இந்துஸ்தான் யூனிலீவர் நிறுவனத்திற்கு ₹200 கோடிக்கு (48.46 மில்லியன் அமெரிக்க டாலர்) விற்றது. மேலும் விற்பனையின் மூலம் சம்பாதித்த பணத்திலிருந்து டிரெண்டை உருவாக்கியது. லக்மேவின் அனைத்து பங்குதாரர்களுக்கும் டிரெண்டில் சமமான பங்குகள் வழங்கப்பட்டன. லக்மேவின் தலைவரான சிமோன் டாட்டா இதற்கு தலைமை தாங்கினார். ஒரு இந்திய நிறுவனம் உலகளாவிய நிறுவனங்களுக்குத் திறந்த சந்தையில் புதிய ஒப்பனை தயாரிப்புகளை வெளியிடுவது மிகவும் கடினம் என்று நம்பியது.
# டிரெண்ட் நிறுவனம்

## வணிகம்

- வெஸ்ட்சைட் என்ற பொருளின் கீழ் 82 முக்கிய இந்திய நகரங்களில் 8,000-34,000 சதுர அடி அளவிலான 143 சில்லறை கடைகளை இந்நிறுவனம் கொண்டுள்ளது.
- **சூடியோ**, ஒரு மலிவு விலை ஒப்பனைப் பொருளான இதை விறபதற்காக, 12 நகரங்களில் 20 சூடியோ கடைகளை நிறுவியுள்ளது.
- டிரெண்ட் எட்டு இந்திய நகரங்களில் **ஸ்டார் பஜார்** என்ற பெயரின் கீழ் 10 ஹைப்பர் வணிக வளாகங்களையும் 26 சூப்பர் வணிக வளாகங்களையும்இயக்குகிறது.
- ஆகத்து, 2005 இல், டிரெண்ட் சென்னையைத் தளமாகக் கொண்ட தனியாருக்குச் சொந்தமான புத்தகங்களையும், இசை சம்பந்தமான பொருட்களையும் விற்கும் ஒரு சில்லறை விற்பனை நிறுவனமான *லேண்ட்மார்க்* என்ற நிறுவனத்தின் 76% பங்குகளை வாங்கியது. ஏப்ரல் 2008 இல் 100% பங்குகளை கையகப்படுத்தியது. *லேண்ட்மார்க்* தற்போது 16 கடைகளைக் கொண்டுள்ளது.
# இரண்டாம் ருத்திரசேனர்

256-278) நாணயம்]]  
**இரண்டாம் ருத்திரசேனர்** ( **Rudrasena II**) (கிபி:256–278) மேற்கு இந்தியாவை ஆண்ட மேற்கு சத்ரபதி இராச்சியத்தின் ஆட்சியாளர் ஆவார். இவரது ஆட்சியில் மேற்கு சத்ரபதி இராச்சியம் வளத்திலும், பரப்பளவிலும் உயர்ந்து நின்றது. இவர் பௌத்த சமயத்தை ஆதாரித்தார்.  
இரண்டாம் ருத்திரசேனர் ஆட்சியின் போது சாதவாகனர்கள் கைப்பற்றிய மத்திய இந்தியாவின் சாஞ்சி மற்றும் விதிஷா பகுதிகளை இரண்டாம் ருத்திரசேனர் மீண்டும் கைப்பற்றினார்.  
இரண்டாம் ருத்திரசேனர் ஆட்சியில், மேற்கு சத்ரபதிகள், ஆந்திர இசுவாகு மரபினருடன் கூட்டாளியாக இருந்தனர். மேற்கு சத்திரபதி இராச்சியத்திற்குட்பட்ட உஜ்ஜைன் ஆடசியாளரின் மகள் ருத்திரதாரா-பட்டாரிகா, ஆந்திர இட்சுவாகு மன்னர் மாதாரிபுத்திர வீரபுருசதத்தரின் மனைவியாவர்.  
இறுதியாக மேற்கு சத்திரபதிகளின் இராச்சியத்தை குப்தப் பேரரசர் சமுத்திரகுப்தர் (335-75) கைப்பற்றினார்.
# இரண்டாம் ருத்திரசேனர்

## இதனையும் காண்க

- நகபானர்
- முதலாம் ருத்திரதாமன்
- இரண்டாம் ருத்திரசிம்மன்
- மூன்றாம் ருத்திரசிம்மன்
- தேவ்னி மோரி
# லேண்ட்மார்க் புத்தகக்கடைகள்

**லேண்ட்மார்க் நிறுவனம்** (Landmark Limited) லேண்ட்மார்க் அல்லது லேண்ட்மார்க் புத்தக நிலையங்கள் என்று பரவலாக அறியப்படும் இது, சென்னையை தளமாகக் கொண்ட இந்தியாவில் உள்ள புத்தகக் கடைகளின் சங்கிலியாகும். இது இப்போது டாட்டா குழுமத்திற்குச் சொந்தமான டிரெண்ட் நிறுவனத்திற்கு முற்றிலும் சொந்தமானது. ஆகத்து, 2005 இல், டிரெண்ட் சென்னையைத் தளமாகக் கொண்ட தனியாருக்குச் சொந்தமான புத்தகங்களையும், இசை சம்பந்தமான பொருட்களையும் விற்கும் ஒரு சில்லறை விற்பனை நிறுவனமான இந்த நிறுவனத்தின் 76% பங்குகளை வாங்கியது. ஏப்ரல் 2008 இல் 100% பங்குகளை கையகப்படுத்தியது. லேண்ட்மார்க் தற்போது 16 கடைகளைக் கொண்டுள்ளது.  
ஒரு சுயாதீன புத்தகக் கடையாகத் தொடங்கப்பட்ட இந்நிறுவனம் ஒரு சங்கிலிக் கடையாக மாறியது. இது முதன்மையாக புத்தகங்கள், இசை, திரைப்பட விசிடி / டிவிடிகள், வீடியோ விளையாட்டுகள் , கணினி விளையாட்டுகள், வீடியோ ஆட்டம், கன்சோல் விளையாட்டு, வீடியோ விளையாட்டு உதிரி பாகங்கள், பொம்மைகள், பத்திரிகைகள், தொழில்நுட்பம் போன்றவற்றை வழங்குகிறது .செல்லிடத் தொலைபேசிகள், கைக் கணினிகள், செல்லிடத் தொலைபேசி உதிரி பாகங்கள், ஒளிப்படக்கருவிகள், இதன் உதிரி பாகங்கள், மடிக்கணினிகள், எழுதுபொருட்கள், பரிசு பொருட்கள், வீட்டுத் தயாரிப்புகள் போன்ற தயாரிப்புகளை கொண்டுள்ளது.  
இந்நிறுவனத்திற்குச் சொந்தமான சென்னையைத் தளமாகக் கொண்டு இயங்கும் இ-காமர்ஸ் வலைத்தளமான *Landmarkonthenet.com* என்பது 2000 ஆம் ஆண்டில் தொடங்கப்பட்டது. இது லேண்ட்மார்க்கின் வலைவழிக் கொள்முதல் விற்பனைப் பிரிவாகும். இதன் மூலம் அதன் சில்லறை விற்பனையை வலைத்தளம் மூலம் செய்கிறது. வலைத்தளம் இப்போது மூடப்பட்டுள்ளது.
# லேண்ட்மார்க் புத்தகக்கடைகள்

## இருப்பிடங்கள்

மும்பை, பெங்களூரு, சென்னை, புனே உள்ளிட்ட இந்தியாவின் முக்கிய நகரங்களில் இந்நிறுவனம் ஐந்து பெரிய வடிவ சில்லறைக் கடைகளைக் கொண்டுள்ளது.
# லேண்ட்மார்க் புத்தகக்கடைகள்

## லேண்ட்மார்க் வினாடி வினா

இந்தியாவின் பழமையான வினாடி வினாப் போட்டிகளில் ஒன்றான லேண்ட்மார்க் வினாடி வினா, வருடாந்திர வினாடி வினாப் போட்டியாகும். இது பெரும்பாலும் தேசிய விடுமுறை நாட்களில் நடத்தப்படுகிறது. இது 1989 இல் நிறுவப்பட்டது. பின்னர் பெங்களூர், சென்னை, மும்பை, புனே, டெல்லி ஐதராபாத்து ஆகிய இடங்களில் பல்வேறு தேதிகளில் நடைபெற்றது.
# இராமேசுவர் தாசு பிர்லா

**இராமேசுவர் தாசு பிர்லா** (Rameshwar Das Birla) (1892-1973) இவர் ஓர் இந்திய தொழில்முனைவோரும், அறக்காரியங்களை செய்து வந்தவருமாவார். இவர் பல்தேவ் தாசு பிர்லாவின் இரண்டாவது மகனாவார். மாதவ் பிரசாத் பிர்லா, கஜனன் பிர்லா என்ற இரு மகன்கள் இவருக்கு இருந்தனர். மும்பை, பிலானி, கொல்கத்தா போன்ற இடங்களில் மருத்துவமனைகளையும், கல்வி நிறுவனங்களையும் நிறுவியதன் மூலம் இவர் நன்கு அறியப்படுகிறார்..  
1922 ஆம் ஆண்டில் தனது முதல் மனைவியின் மரணத்தைத் தொடர்ந்து மகேசுவரி சாதியில் மறுமணம் செய்து கொள்ள முடிவு செய்தார். இதனால் இவரது குடும்பத்தில் பிளவு ஏற்பட்டது. இவரது புதிய மனைவி மகேசுவரி சமூகத்தைச் சேர்ந்தவர் என்பதாலும், திருமணம் தொடர்பான சாதி விதிகளை மீறியதாலும் இவர்கள் குடும்பத்திலிருந்து வெளியேற்றப்பட்டனர்.
# மாதவ பிரசாத் பிர்லா

**மாதவ் பிரசாத் பிர்லா** (Madhav Prasad Birla) (1918-1990) இந்தியாவின் மேற்கு வங்காளத்தின் கொல்கத்தாவைச் சேர்ந்த ஓர் இந்திய தொழில்முனைவோர் ஆவார். தொண்டுக் காரியங்களுக்காக இவர் அறியப்படுகிறார். மேலும் எம்.பி. பிர்லா குழுமத்தின் நிறுவனருமாவார்.
# மாதவ பிரசாத் பிர்லா

## சுயசரிதை

மாதவ் பிரசாத் மும்பையில் 1918 சூலை 4 அன்று பிறந்தார். திருமதி. பிரியம்வதா தேவி என்பவரை மணந்தார்.. பிர்லா கார்ப், யுனிவர்சல் கேபிள்ஸ், விந்தியா தொலைத் தொடர்பு, இந்துஸ்தான் இரசாயனங்கள், திக்விஜய் கம்பளி ஆலைகள், இந்தியன் ஸ்மெல்டிங் போன்ற பல நிறுவனங்களை இவர் அமைத்திருந்தார். இவர் பிர்லா கோளரங்கத்தையும், பெல்லி வ்யூ மருத்துவமனை, பிரியம்வதா பிர்லா அரவிந்த் கண் மருத்துவமனை, கொல்கத்தாவில் பல பள்ளிகள் போன்றவற்றையும் நிறுவினார். மும்பை மருத்துவமனை அறக்கட்டளையின் துணைத் தலைவராகவும் பணியாற்றினார்.  
இவர் 1990 சூலை 30அன்று கொல்கத்தாவில் காலமானார்.
# ச. முனிசுவாமிப் பிள்ளை

**ச. முனிசுவாமிப் பிள்ளை** (*S. Muniswami Pillai*; 1903 - நவம்பர் 10, 1956, டர்பன்) இலங்கையில் பிறந்து தென்னாப்பிரிக்காவிற் தமிழ்ப்பணி புரிந்த தமிழறிஞரும், நூலாசிரியரும், பத்திரிகாசிரியரும் ஆவார்.
# ச. முனிசுவாமிப் பிள்ளை

## வாழ்க்கைக் குறிப்பு

1903 ம் ஆண்டில் இலங்கையில் சி. சங்கரன்பிள்ளை, ஆதிலட்சுமி ஆகியோருக்குப் பிறந்த இவர், தென்னாப்பிரிக்காவுக்குப் புலம் பெயர்ந்தார். டர்பன் நகரில் தமிழ்க் கழகங்களை ஏற்படுத்தியதுடன், தென்னாப்பிரிக்கத் தமிழர் சங்கத்தின் செயலாளராகவும் பணியாற்றியுள்ளார். அங்குள்ள தமிழ்ப் பாடசாலையில் தலைமை ஆசிரியராகவும் பணியற்றினார். *பராசர மலர்*, *செந்தமிழ்ச் செல்வன்*, *தமிழ் மணி* ஆகிய பத்திரிகைகளின் ஆசிரியராகவிருந்து பணியாற்றினார். பல நூல்களை எழுதி வெளியிட்டுள்ளார். சில நாடக நூல்களைத் தமிழில் எழுதியும், ஆங்கிலத்திலிருந்து மொழிபெயர்த்தும் தென்னாப்பிரிக்காவில் தமிழ் மாணவர்கள் நடிப்பதற்கு வழங்கினார். இவர் எழுதி நடிக்கப்பெற்ற 'இளங்கோவன்', 'சந்திரசேகரன்', பல்வைத்திய நிபுணர்', 'வெனிசு தேசத்து வணிகன்', 'மதிவாணன்', 'காணாமற்போன கணையாழி', 'துர்ச்செயலின் முடிவு' ஆகிய நாடகங்கள் மிகவும் பிரபலமானவை ஆகும். *பாலர் பாடல்* என்னும் செய்யுள் நூலை மாணவர்களுக்காக எழுதி வெளியிட்டார். பாரதியார் நாள் முதன் முதலாகத் தென்னாபிரிக்காவில் இவரின் முயற்சியாலேயே கொண்டாடப்பட்டது. தமிழ்நாடு மற்றும் இலங்கைப் பத்திரிகைகளில் பல கட்டுரைகளை இவர் எழுதியுள்ளார்.
# மீன்முட்டி அருவி (வயநாடு)

**மீன்முட்டி அருவி** என்பது &nbsp; இந்தியாவின், கேரள மாநிலத்தின், வயநாடு மாவட்டத்தில் உள்ள கல்பற்றாவிலிருந்து 29 கி.மீ. தொலைவில் அமைந்துள்ள ஒரு அருவி ஆகும். இது 300 மீட்டர் உயரத்திலிருந்து மூன்று அடுக்கு அருவியாக விழுகிறது. மீன்முட்டி என்பது மலையாள சொற்களான மீன் மற்றும் முட்டி (முட்டுதல்) ஆகியவற்றின் கலவையாகும். மீன்முட்டி அருவியை மனந்தவாடி - குட்டியாடி சாலையில் இருந்து அணுகலாம் &nbsp; . மழைக்காலங்களில் ஏற்படும் மிகுதியான வெள்ளத்தின் காரணமாக மீன்முட்டி அருவி ஆபத்தானதாக உள்ளது. 1991 முதல் பலர் வெள்ளத்தில் மூழ்கி உயிரிழந்துள்ளனர். மீன்முட்டி அருவி பசுமையான தேயிலைத் தோட்டங்களால் சூழப்பட்டுள்ளது.
# பூக்கோட்டேரி

**பூக்கோட்டேரி** என்பது தென்னிந்திய மாநிலமான கேரளத்தின், வயநாடு மாவட்டத்தில் உள்ள ஒரு அழகிய நன்னீர் ஏரியாகும் . மாவட்டத்தின் முக்கிய சுற்றுலாத் தலமான பூக்கோட் ஏரி கடல் மட்டத்திலிருந்து 770 மீட்டர் உயரத்தில் பசுமையான காடுகள் மற்றும் மலை சரிவுகளுக்கு இடையே அமைந்துள்ள ஒரு இயற்கை நன்னீர் ஏரியாகும். இது &nbsp; கல்பற்றாவிலிருந்து 15 கி.மீ. தொலைவில் அமைந்துள்ளது. இது கேரளத்தின் மிகச்சிறிய மற்றும் மிக உயரத்திலுள்ள நன்னீர் ஏரியாகும்.
# பூக்கோட்டேரி

## தோற்றம்

இந்த ஏரி 8.5 ஹெக்டேர் பரப்பிலும், அதிகபட்சமாக 6.5 மீட்டர் ஆழம் கொண்டதாகவும் உள்ளது. வைதிரி நகரத்திற்கு தெற்கே 3 கி.மீ தொலைவில் அமைந்துள்ள இந்த ஏரி வயநாட்டில் மிகவும் பிரபலமான சுற்றுலா தலங்களில் ஒன்றாகும்..
# பூக்கோட்டேரி

## அம்சங்கள்

இந்த ஏரியானது வான்வழி பார்வையில் இந்தியாவின் வரைபடத்தை இயற்கையாகவே ஒத்ததாக உள்ளது. கேரளத்தின் காடுகளின் மலைகள் மத்தியில் அமைந்துள்ள வற்றாத நன்னீர் ஏரிகளில் இது ஒன்றாகும். பெத்தியா பூகோடென்சிஸ், பூகோட்டேரியில் மட்டுமே உள்ள ஒரு வகை சைப்ரினிடு மீன் ஆகும். இந்த ஏரியில் நீல அல்லி (புளூ லோட்டசு) மற்றும் மீன்கள் ஏராளமாக உள்ளன. இங்கு படகு வசதிகளும் உள்ளன. ஏரியைச் சுற்றியுள்ள காடுகள் பல காட்டு விலங்குகள், பறவைகள் மற்றும் பூச்சி இனங்களைக் கொண்டுள்ளது. ஏரியில் ஆங்காங்கே அல்லிப் பூக்கள் உள்ளன. ஏரியின் நுழைவாயிலில் ஒரு கைவினைப் பொருள் கடை உள்ளது, அங்கு நீங்கள் கைகளால் தயாரிக்கப்பட்ட சவர்க்காரம், ஆயுர்வேத மருத்துவ பொருட்கள், கைவினைப்பொருட்கள் போன்ற அனைத்தையும் வாங்கலாம்.
# பூக்கோட்டேரி

## நிருவாகம்

இந்த ஏரி தெற்கு வயநாடு வனக்கோட்டத்தின் கீழ் உள்ளது மற்றும் மாவட்ட சுற்றுலா மேம்பாட்டு கவுன்சிலால் வேண்டிய வசதிகள் செய்யபட்டுள்ளது. இங்கு படகு வசதி, குழந்தைகள் பூங்கா, கைவினைப்பொருட்கள் மற்றும் மசாலா பொருள் கடை மற்றும் நன்னீர் மீன்வளம் ஆகியவை இங்கு சுற்றுலாப் பயணிகளை ஈர்க்கின்றன.
# பூக்கோட்டேரி

## இங்கு எப்படிச் செல்வது

சாலை வழியாக: கோழிக்கோட்டிலிருந்து தே. நெ. சாலை 212 இன் வழியாக 60 &nbsp;கி.மீ., தொலைவில் உள்ளது. அருகிலுள்ள பேருந்து நிறுத்தம் தாலிப்புழா. அருகிலுள்ள தொடருந்து நிலையம்: கோழிக்கோடு தோடருந்து நிலையம் (60 &nbsp; கி.மீ), அருகிலுள்ள வானூர்தி நிலையம்: கோழிக்கோடு பன்னாட்டு வானூர்தி நிலையம்
# லோவ்ராஜ் குமார்

**லோவ்ராஜ் குமார்** (*Lovraj Kumar*, 1926 - 1994) ஓர் இந்திய அரசு குடிமை பணியாளார் ஆவார். இவர் 1950களின் பிற்பகுதியிலிருந்து 1980களின் முற்பகுதி வரை இந்திய பொருளாதாரக் கொள்கைகளை உருவாக்குவதில் பங்கு வகித்தார்.  
குமார் 1926 இல் நைனிடாலில் பிறந்தார். டெஹ்ராடூனின் டூன் பள்ளியில் கல்வி பயின்றார். இவர் 1947 இல் இந்தியாவின் முதல் ரோட்ஸ் அறிஞரானார் மற்றும் ஆக்சுபோர்டில் உள்ள மாக்டலென் கல்லூரியில் வேதியியல் படிக்கச் சென்றார். இந்தியா திரும்பியதும் பர்மா ஆயில் நிறுவனத்தில் சேர்ந்து பணி செய்தார். இந்திய ஆட்சி பணியாளராக, இவரது மிக முக்கியமான பதவி பெட்ரோலிய அமைச்சின் செயலாளராகும். இவரது கடைசி பணியில் உருக்கு அமைச்சகத்தின் செயலாளராக இருந்தார். இதிலிருந்து 1984 இல் ஓய்வு பெற்றார்.  
இவர் பொருளாதார நிபுணரான தர்மா குமாரை 1951 இல் திருமணம் செய்தார். இவர்களுக்கு ராதா குமார் என்ற மகள் இருக்கிறார்.  
ஓய்வுபெற்றபோது, டூன் பள்ளியின் ஆளுநர்கள், இந்திய வனவிலங்கு நிதியம் மற்றும் பயன்பாட்டு பொருளாதார ஆராய்ச்சிக்கான தேசிய கவுன்சில் உள்ளிட்ட பல குழுக்கள் மற்றும் நிறுவனங்களுக்கு இவர் தலைமை தாங்கினார்.
# கன்னியாகுமரி திருப்பதி வெங்கடேசுவர சுவாமி கோயில்

**கன்னியாகுமரி திருப்பதி வெங்கடேசுவர சுவாமி கோயில்** என்பது இந்தியா தீபகற்பத்தின் தமிழ்நாடு மாநிலத்தில் கன்னியாகுமரி மாவட்டத்தின் கன்னியாகுமரி புறநகர்ப் பகுதியில், கன்னியாகுமரி கடலோரமாக கட்டப்பட்டுள்ள ஒரு பெருமாள் கோயில் ஆகும்.  
இந்தியாவில் அனைத்து மாநிலங்களிலும் திருப்பதி வெங்கடாசலபதி கோயிலைக் கட்ட திருப்பதி திருமலை தேவஸ்தானம் முடிவு செய்தது. அதன்படி, வட இந்தியா மற்றும் தென்னிந்தியாவில் உள்ள அனைத்து மாநிலங்களில் கோயில்களைக் கட்டி வருகிறது.  
தமிழ்நாட்டின் தென்கோடியில் உள்ள கன்னியாகுமரியில் உள்ள விவேகானந்த கேந்திரம், தனது வளாகத்தின் ஐந்தரை ஏக்கர் நிலத்தை நன்கொடையாக வழங்கிய நிலத்தில், திருமலை திருப்பதி தேவஸ்தானம் ரூபாய் 22.5 கோடியில் திருப்பதி வெங்கடாசலபதி கோயிலைக் கட்ட 13 சூலை 2013 அன்று கட்டுமானப்பணி துவக்கியது.  
இரண்டு தளங்களுடன் கட்டப்பட்ட இக்கோயிலில் மேல்தளத்தில் மூலவர் வெங்கடாசலபதி, பத்மாவதி தாயார், ஆண்டாள், கருடாழ்வாருக்கு தனித்தனி சன்னதிகள் உள்ளன. கீழ் தளத்தில் மடப்பள்ளி, கல்யாண மண்டபம், அர்ச்சகர்கள் தங்கும் குடியிருப்புகள், சகஸ்ர தீப அலங்கார மண்டபம் போன்றவை அமைக்கப்பட்டுள்ளன.
# கன்னியாகுமரி திருப்பதி வெங்கடேசுவர சுவாமி கோயில்

## இதனையும் காண்க

- கன்னியாகுமரி பகவதி அம்மன் கோயில்
- விவேகானந்தர் பாறை
- விவேகானந்தர் நினைவு மண்டபம்
- விவேகானந்த கேந்திரம்
- காந்தி மண்டபம்
# ராதா குமார்

**ராதா குமார்** (*Radha Kumar*) ஓர் இந்திய பெண்ணியவாதி, கல்வியாளர் மற்றும் எழுத்தாளர். இவரது இன மோதல்கள் குறித்தும் மற்றும் சமாதான செயல்முறைகளில் கவனம் செலுத்தும் பணிகள் அனைத்தும் வலுவான பெண்ணிய கண்ணோட்டத்தில் அமையும்.
# ராதா குமார்

## ஆரம்ப கால வாழ்க்கை

குமார், முன்னாள் அதிகாரமிக்க அதிகாரியும்,இந்திய நிர்வாக சேவையின் உயரடுக்கு உறுப்பினருமான லோவ்ராஜ் குமாரின் மகள் ஆவார்.இவரது தாயார் தர்மா குமார், ஓர் வரலாற்றாசிரியர். லோவ்ராஜ் குமார் உத்தரகண்ட் பகுதியைச் சேர்ந்தவர் என்றாலும், தர்மா தென்னிந்தியாவைச் சேர்ந்த ஒரு தமிழ் பிராமண குடும்பத்தைச் சேர்ந்தவர். ராதா குமார் டெல்லியில் வளர்ந்து நவீன பள்ளியில் (புது தில்லி) படித்தார். கேம்பிரிச்சுப் பல்கலைக்கழகத்தில் முதுகலைப் பட்டம் பெற்றார். ஜவஹர்லால் நேரு பல்கலைக்கழகத்தில் முனைவர் பட்டம் பெற்றார்.
# ராதா குமார்

## பணிகள்

குமார் பலவிதமான தலைப்புகளில் பல புத்தகங்களை எழுதியுள்ளார். இவரது புத்தகங்கள் பெரும்பாலும் பாலின பிரச்சினைகளில் உள்ள சிக்கலான சூழ்நிலைகளை பற்றியதாக இருக்கிறது. வழக்கமாக இந்த முறையில் உரையாற்ற இவர் தேர்ந்தெடுத்த மோதல்கள் ஒரு முஸ்லீம் கட்சி அல்லது ஒரு கம்யூனிஸ்ட் கட்சி அல்லது இவை இரண்டையும் உள்ளடக்கியது.  
இவர் டெல்லியில் அமைந்துள்ள முஸ்லீம் சிறுபான்மை கல்வி நிறுவனமான ஜாமியா மிலியா இஸ்லாமியாவில் அமைதி மற்றும் மோதலுக்கான தீர்வுக்கான நெல்சன் மண்டேலா மையத்தில் இயக்குநராகப் பணியாற்றி வருகிறார். மேலும் ஃபோர்டு பவுண்டேஷன் பொன்ற அமெரிக்காவை தளமாகக் கொண்ட நிறுவங்களிடம் இருந்து நிதியுதவி பெற்று நடத்தப்படும் *டெல்லி பாலிசி குழுமத்தின்* இணை நிறுவனர் மற்றும் இயக்குநராகப் பணியாற்றி வருகிறார்.
# ராதா குமார்

## காஷ்மீர் பேச்சுவாத்தை குழு

2010 அம ஆண்டு அக்டோபரில், இந்திய மத்திய அரசின் பாதுகாப்பு அமைச்சரவைக் குழுவால் நியமிக்கப்பட்ட ஜம்மு-காஷ்மீருக்கான பேச்சுவார்த்தை குழுவின் மூன்று நபர்களில் ஒருவராக குமார் நியமிக்கப்பட்டார். இந்த குழுவிற்கு டைம்ஸ் ஆப் இந்தியாவின் முன்னாள் ஆசிரியர் திலீப் பட்கோங்கர் தலைமை தாங்கினார். முன்னாள் இந்திய தேர்தல் ஆணையர் எம்.எம்.அன்சாரி அவர்களும் இந்த குழுவில் இடம்பெற்றார்.
# ராதா குமார்

## வெளியிடப்பட்ட படைப்புகள்

- பிரிந்து வீழ்வதா?: போஸ்னியா பிரிவினை
- ஆழமாக பிளவுபட்ட சமூகங்களில் சமாதானத்தை பேச்சுவார்த்தை நடத்துதல்: உருவகப்படுத்துதல்களின் தொகுப்பு
- பிரிவினையோடு சமாதானம் செய்தல்
- இந்தியாவில் பெண்கள் உரிமைகள் மற்றும் பெண்ணியத்திற்கான இயக்கங்கள் 1900-1990 : ஓர் வரலாறு
- போஸ்னியா-ஹெர்சகோவினா: போருக்கும் அமைதிக்கும் இடையில் (இணை ஆசிரியர்)
- ஒரு காஷ்மீர் தீர்வுக்கான கட்டமைப்புகள்
- போரில் சொர்க்கம்: காஷ்மீரின் அரசியல் வரலாறு
# விக்கிப்பீடியா:Statistics/weekly/13-Sep-2020
| 212 | கணேஷ்ராம் | 0 | 0 | 0 | 0 | 0 | 0 | 1 | 1 | 0 |  |
| 213 | 42.106.176.234 | 0 | 1 | 0 | 0 | 0 | 0 | 0 | 1 | 62 |  |
| 214 | 42.109.128.248 | 0 | 1 | 0 | 0 | 0 | 0 | 0 | 1 | 37 |  |
| 215 | Asan anas | 0 | 1 | 0 | 0 | 0 | 0 | 0 | 1 | 43 |  |
| 216 | 2409:4072:78D:43F4:335F:1CB7:1AAD:60FD | 0 | 1 | 0 | 0 | 0 | 0 | 0 | 1 | 2 |  |
| 217 | Retiredyoda | 0 | 1 | 0 | 0 | 0 | 0 | 0 | 1 | 92 |  |
| 218 | 2409:4072:79C:EA16:0:0:1945:38B1 | 0 | 1 | 0 | 0 | 0 | 0 | 0 | 1 | 31 |  |
| 219 | 117.197.207.58 | 0 | 1 | 0 | 0 | 0 | 0 | 0 | 1 | 119 |  |
| 220 | 2401:4900:25BB:F990:86C2:CAAD:7D61:C364 | 0 | 1 | 0 | 0 | 0 | 0 | 0 | 1 | 0 |  |
| 221 | Youngflute getvim | 0 | 1 | 0 | 0 | 0 | 0 | 0 | 1 | 4689 |  |
| 222 | 2409:4072:6E0E:E4D4:1231:B9E:7FA4:54FB | 0 | 1 | 0 | 0 | 0 | 0 | 0 | 1 | 0 |  |
| 223 | 106.203.6.208 | 0 | 1 | 0 | 0 | 0 | 0 | 0 | 1 | 34 |  |
| 224 | Kurumban | 0 | 1 | 0 | 0 | 0 | 0 | 0 | 1 | 54 |  |
| 225 | 2401:4900:12B4:8325:9504:6EED:ECED:93BE | 0 | 1 | 0 | 0 | 0 | 0 | 0 | 1 | 57 |  |
| 226 | Ilaiyaraja1977 | 0 | 1 | 0 | 0 | 0 | 0 | 0 | 1 | 190 |  |
| 227 | K.Damodaran | 0 | 1 | 0 | 0 | 0 | 0 | 0 | 1 | 2 |  |
| 228 | 2409:4065:D9A:2C5:4426:9815:69DE:63 | 0 | 1 | 0 | 0 | 0 | 0 | 0 | 1 | 81 |  |
| 229 | 2409:4072:888:3FC1:7689:311C:9FCD:E5A0 | 0 | 1 | 0 | 0 | 0 | 0 | 0 | 1 | 54 |  |
| 230 | 175.157.120.179 | 0 | 1 | 0 | 0 | 0 | 0 | 0 | 1 | 14 |  |
| 231 | 2409:4072:6185:4351:9127:C652:66C:CC68 | 0 | 1 | 0 | 0 | 0 | 0 | 0 | 1 | 0 |  |
| 232 | 183.171.66.26 | 0 | 1 | 0 | 0 | 0 | 0 | 0 | 1 | 231 |  |
| 233 | 178.152.199.115 | 0 | 1 | 0 | 0 | 0 | 0 | 0 | 1 | 0 |  |
| 234 | 2401:4900:4A94:EFA0:40BA:C734:565C:CD99 | 0 | 1 | 0 | 0 | 0 | 0 | 0 | 1 | 801 |  |
| 235 | 2409:4072:6E16:F32E:0:0:A14A:10 | 0 | 1 | 0 | 0 | 0 | 0 | 0 | 1 | 498 |  |
| 236 | 2401:4900:1739:CF22:106F:ABC0:D71:1071 | 0 | 1 | 0 | 0 | 0 | 0 | 0 | 1 | 2019 |  |
| 237 | 2402:4000:12C2:58E:1:0:4BE6:9F50 | 0 | 1 | 0 | 0 | 0 | 0 | 0 | 1 | 4 |  |
| 238 | 2A02:908:D80:6CE0:D417:30DE:DAA2:2276 | 0 | 1 | 0 | 0 | 0 | 0 | 0 | 1 | 0 |  |
| 239 | 2401:4900:360C:2E9E:EFDB:F626:B1A9:722F | 0 | 1 | 0 | 0 | 0 | 0 | 0 | 1 | 341 |  |
| 240 | 1.38.56.118 | 0 | 1 | 0 | 0 | 0 | 0 | 0 | 1 | 30 |  |
| 241 | 2401:4900:360C:2E9E:D60:17C6:C287:6979 | 0 | 1 | 0 | 0 | 0 | 0 | 0 | 1 | 647 |  |
| 242 | 2409:4072:6D0B:799D:B80D:8FB1:1F2:71C3 | 0 | 1 | 0 | 0 | 0 | 0 | 0 | 1 | 0 |  |
| 243 | 2402:1980:82E1:8A7D:3BB6:551:4D60:36EA | 0 | 1 | 0 | 0 | 0 | 0 | 0 | 1 | 13 |  |
| 244 | 2409:4071:E9E:845F:609B:953F:AE04:1EA2 | 0 | 1 | 0 | 0 | 0 | 0 | 0 | 1 | 0 |  |
| 245 | Soundappan Selvaraj | 0 | 1 | 0 | 0 | 0 | 0 | 0 | 1 | 0 | } |
# ஆற்றல் மற்றும் சுற்றுச்சூழல் பொறியியல்

**ஆற்றல் மற்றும் சுற்றுச்சூழல் பொறியியல்** *(Energy and environmental engineering)* என்பது ஆற்றல் பொறியியலின் ஒரு கிளை ஆகும். ஆற்றலை திறம்பட பயன்படுத்தவும் சுற்றுச்சூழலை பராமரிக்கவும் இத்துறை முயல்கிறது. கட்டமைக்கப்பட்ட சூழல், புதுப்பிக்கத்தக்க ஆற்றல் மற்றும் பாரம்பரிய எரிசக்தி தொழில்கள் உட்பட ஆற்றல் பொறியாளர்களுக்கு பல துறைகளின் அறிவு தேவைப்படுகிறது.  
சூரியக் கதிர்வீச்சு இப்பிரிவில் முக்கியமானதாகவும் புரிந்து கொள்ள வேண்டியதாகவும் உள்ளது. இக் கதிர்வீச்சு பூமியின் வானிலையையும் கிடைக்கும் பகல் நேரத்தையும் பெரிதும் பாதிக்கிறது. பூமியின் இயற்கை சூழலை மட்டுமல்ல, நாம் உருவாக்கும் சிறிய உள் சூழல்களையும் இது பாதிக்கிறது.  
ஆற்றல் பொறியியலுக்கு குறைந்தபட்சம் இயக்கவியல், வெப்ப இயக்கவியல், கணிதம், பொருளறிவியல், வேதிவினைக் கூறுகளின் விகிதவியல், மின் இயந்திரங்கள், உற்பத்தி செயல்முறைகள் மற்றும் ஆற்றல் அமைப்புகள் பற்றிய பல்வேறு துறை புரிதலும் தேவைப்படுகிறது.  
உட்சூழல்கள் மற்றும் வெளிப்புற சூழல்கள் என சுற்றுச்சூழல் பொறியியல் பொதுவாக இரண்டு முக்கிய பகுதிகளாக கிளைக்கிறது.
வீட்டுவசதி அல்லது அலுவலகங்கள் அல்லது பிற வணிக நிறுவனங்கள் தொடர்புடைய பண்புகளை உட் சூழல்கள் கொண்டிருக்கும். . சுற்றுச்சூழல் பொறியியல் சில நேரங்களில் உள் சூழலை ஒரு வசதியான நிலைக்கு நிலைநிறுத்துவதற்கு கட்டிட சேவைகளை வடிவமைப்பதை குறிக்கும் அல்லது கார்பன் டை ஆக்சைடு அல்லது பிற தீங்கு விளைவிக்கும் பொருட்கள் போன்ற அதிகப்படியான மாசுபாடுகளை அகற்றுவதை குறிக்கும்.  
நீர் நிலைகள், காற்று, நிலம் அல்லது கடல் போன்றவை வெளிப்புற சூழலை குறிக்கும். இவற்றின் ஆற்றலைப் பயன்படுத்துவதற்கான புதிய உத்திகள் அல்லது இவற்றை மாசுபடுத்தும் தொழில்நுட்பங்களுக்கான சிகிச்சை வசதிகளை உருவாக்குதல் போன்றவை வெளிப்புறச் சூழலில் அடங்கும்.  
இந்த பரந்த துறை பல பகுதிகளை உள்ளடக்கியதாகும். ஆனால் முக்கியமாக இயந்திரவியலையும் மின்சாரவியலையும் இந்தத்துறை சார்ந்திருக்கிறது. புதைபடிவ எரிபொருட்களைப் பயன்படுத்துவதற்கான தூய்மையான, திறமையான வழிகளை ஆராய முற்படுகிறது, அதே நேரத்தில் சூரிய, காற்று மற்றும் அலை ஆற்றல் போன்ற புதுப்பிக்கத்தக்க மற்றும் நிலையான வளங்களைப் பயன்படுத்தும் அமைப்புகளையும் ஆராய்ந்து உருவாக்குகிறது.
# புகுந்த வீடு (தொலைக்காட்சித் தொடர்)

**புகுந்த வீது** என்பது தொலைக்காட்சியில் 16 சூன் 2012 முதல் 15 ஆகத்து 2014 ஆம் ஆண்டு முதல் திங்கள் முதல் வெள்ளி வரை இரவு 8 மணிக்கு ஒளிபரப்பான குடும்ப தொலைக்காட்சி நாடகத் தொடர் ஆகும். பிப்ரவரி 24, 2014 திங்கள் முதல், நிகழ்ச்சி இரவு 8:00 மணி நேர இடத்திற்கு மாற்றப்பட்டது.  
இந்த தொடர் 'நான் ரமேசன் வந்திருக்கிறேன்' என்ற புதின கதையை தழுவி சத்ய ஜோதி படங்கள் என்ற தயாரிப்பு நிறுவும் சார்வில் தியாகசரவணன் மற்றும் செல்வி தியாகராஜன் ஆகியோர் இணைத்து தயாரிக்க, பி.நித்தியானந்தம் மற்றும் ஆர்.பாலாஜி யாதேவ் எம்.ஏ ஆகியோர் இயக்கியுள்ளார்கள். இந்த தொடரில் ஷமிதா ஸ்ரீகுமார், ஸ்ரீகரன், சிந்து ஷியாம், டெல்லி குமார், வெங்கட் ரங்கநாதன், ஹேமலதா போன்ற பலர் நடித்துள்ளார்கள். இந்த தொடர் 15 ஆகத்து 2014 அன்று 766 அத்தியாயங்களுடன் நிறைவு பெற்றது.
# புகுந்த வீடு (தொலைக்காட்சித் தொடர்)

## கதைச்சுருக்கம்

தை ராதா மற்றும் அவரது தந்தையுடனான வலுவான பிணைப்பு, திருமணத்திற்குப் பிறகு வாழ்க்கையில் ரோலர்-கோஸ்டர் சவாரி மற்றும் எல்லா உறவுகளையும் அவர் எவ்வாறு கையாளுகிறார் என்பதைச் சுற்றி வருகிறது. ராதா ஒரு தாய் இல்லாத குழந்தை, பள்ளி ஆசிரியராக இருக்கும் தந்தை அவளை மிகவும் நல்ல மதிப்புகளுடன் வளர்க்கிறார். இருவரும் ஒருவரையொருவர் பெரிதும் நேசிக்கிறார்கள், ராதாவின் தந்தை மீதான மரியாதை மற்றும் பாசத்திற்கு எல்லையே இல்லை. ராதா திருமணமான வயது மற்றும் எதிர்பாராத சில சூழ்நிலைகளால் அவரது திருமணம் மண்டபத்தில் நிறுத்தப்படுகிறது. ராதா அதே மண்டபத்தில் திருமணம் செய்து கொண்டார், அவளுடைய தந்தை ஒரு அதிசயத்திற்கு ஒன்றும் இல்லை என்று நினைக்கிறார். ஆனால் துரதிர்ஷ்டவசமாக, திருமணத்திற்குப் பிறகு ராதாவின் மாமியார் வீட்டில் நடந்த சம்பவங்கள் அவருக்கு முற்றிலும் தெரியாது. கதை மென்மையான உணர்வுகளைச் சுற்றி பிணைக்கப்பட்டுள்ளது, இது உங்கள் தொண்டையைப் பிடிக்கிறது மற்றும் பார்வையாளர்களை கதை மற்றும் அதன் கதாபாத்திரங்களில் ஒட்ட வைக்கிறது.
# புகுந்த வீடு (தொலைக்காட்சித் தொடர்)

## நடிகர்கள்

- ஷமிதா ஸ்ரீகுமார் - ராதா
- ஸ்ரீகரன் - விஸ்வநாதனாக
- டெல்லி குமார் - ராமநாதனாக
- வெங்கட் ரங்கநாதன்
- ஹேமலதா - சீதா
- சிந்து ஷியாம் - அனுஷா
# புகுந்த வீடு (தொலைக்காட்சித் தொடர்)

## நேர அட்டவணை

இந்த தொடர் ஆரம்பத்தில் 16 ஜூன் 2012 அன்று திங்கள் முதல் வெள்ளி வரை இரவு 7 மணி வரை ஒளிபரப்பானது. பின்னர் 24 பிப்ரவரி 2014 திங்கள் முதல் இரவு 8 மணி நேரம் மாற்றப்பட்டு ஒளிபரப்பப்பட்டது.
# புகுந்த வீடு (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# டார்லிங் டார்லிங்

**டார்லிங் டார்லிங்** என்பது ஜீ தமிழ் தொலைக்காட்சியில் 19 திசம்பர் 2016 முதல் 10 சூன் 2017 ஆம் ஆண்டு வரை ஒளிபரப்பாகி, 102 அத்தியாயங்களுடன் நிறைவு பெற்ற நகைச்சுவை தொலைக்காட்சி நாடகத் தொடர் ஆகும்.. இந்த தொடர் 'பாபிஜி கர் பர் ஹைன்!' என்ற ஹிந்தி மொழித் தொடரின் மறு ஆக்கம் ஆகும்.  
இந்த தொடரில் ராம்ஜி, சித்ரா, நந்தினி, நளினி, ஸ்ரீ வித்யா சங்கர், குரங்கு ரவி, வசந்த் கோபிநாத் போன்ற பலர் நடித்துள்ளார்கள்.
# டார்லிங் டார்லிங்

## நடிகர்கள்

- ராம்ஜி - வெங்கடேஷ்
- சித்ரா - அனிதா
- நந்தினி - ருக்குமணி
- வசந்த் கோபிநாத் - நட்டு
- நளினி -
- ஸ்ரீ வித்யா சங்கர்
- குரங்கு ரவி - கோபி
# டார்லிங் டார்லிங்

## நேர அட்டவணை

இந்த தொடர் ஆரம்பத்தில் 19 டிசம்பர் 2016 முதல் திங்கள் முதல் வெள்ளி வரை இரவு 10:00 மணிக்கு ஒளிபரப்பப்பட்டது . பின்னர் 24 ஏப்ரல் 2017 ஆம் ஆண்டு முதல் ஒவ்வொரு சனிக்கிழமையும் இரவு 10:00 மணிக்கு மாற்றப்பட்டு ஒளிபரப்பானது. இந்த நிகழ்ச்சி ஒளிபரப்பான நேரத்திற்கு சொல்வதெல்லாம் உண்மை என்ற நிகழ்ச்சி இரவு 10:00 மணிக்கு ஒளிபரப்பானது.
# டார்லிங் டார்லிங்

## சர்வதேச ஒளிபரப்பு

- இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் ஜீ5 என்ற இணைய மூலமாகவும் பார்க்கலாம்.
# சிவரகசியம்

**சிவராகசியம்** என்பது ஜீ தமிழ் தொலைக்காட்சியில் 8 செப்டம்பர் 2014 முதல் திங்கள் முதல் வெள்ளி வரை இரவு 10 மணிக்கு ஒளிபரப்பான புராண தொலைக்காட்சி நாடகத் தொடர் ஆகும். இந்த தொடரை பி. நித்தியானந்தம் என்பவர் இயக்க, அஜய் கபூர், கார்த்தி, ஷாமிலி சுகுமார், சைராம், நந்தினி, ஈஸ்வர், டி.என்.டி ராஜா போன்ற பலர் நடித்துள்ளார்கள். இந்தத் தொடர் 16 ஏப்ரல் 2015 அன்று 150 அத்தியாயங்களுடன் நிறைவு பெற்றது.
# சிவரகசியம்

## கதைச்சுருக்கம்

சிவா ரகசியம் என்பது நம்பிக்கை, நம்பிக்கை, அறிவியல் மற்றும் ஆன்மீகத்தின் கதை. இது பூமிகாததன்பட்டி என்ற கற்பனை கிராமத்தை சுற்றி வருகிறது.
# சிவரகசியம்

## நடிகர்கள்

- அஜய் கபூர்
- கார்த்தி
- ஷாமிலி சுகுமார்
- சாய்ராம்
- நந்தினி
- ஈஸ்வர்
- டி.என்.டி ராஜா
- ஷோபனா
- அரவிந்த் ராஜ்
- குட்டி ரமேஷ்
- ராஜம்மா
- பி.பி.ரவிக்குமார்
- சதீஷ்
- ரவி சங்கர்
- சங்கீதா
- சம்சன்
# சிவரகசியம்

## சர்வதேச ஒளிபரப்பு

- இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் ஜீ5 என்ற இணைய மூலமாகவும் பார்க்கலாம்.
- மொரிசியசு நாட்டு தொலைக்காட்சியிலும் திங்கள் முதல் வெள்ளி வரை 16:05 மணிக்கு ஒளிபரப்பானது.
# இருட்டு

**இருட்டு** (*Iruttu*) 2019 இந்திய தமிழ் மொழி திகில் திரைப்படம். இத்திரைப்படத்தில் சுந்தர் சி, சாக்ஷி சவுத்ரி மற்றும் விடிவி கணேஷ் ஆகியோர் நடித்துள்ளனர். இப்படத்திற்கான இசையை கிரிஷ் ஜி இயக்கியுள்ளார் , ஒளிப்பதிவை இ.கிருஷ்ணசாமி கையாண்டார். இந்த படம் 6 டிசம்பர் 2019 அன்று வெளியிடப்பட்டது.
# இருட்டு

## நடிகர்கள்

- சுந்தர் சி - செழியன்
- சாக்ஷி சவுத்ரி - ரெஜி செழியன்
- தன்ஷிகா - ஜின் சிலா
- விடிவி கணேஷ் - குலந்தைவேலாக
- மனஸ்வி - தியா
- விமலா ராமன் - ஜின் ஷைகா
# மிர் ஹுமாயூன் ஜா பகதூர்

**மிர் ஹுமாயூன் ஜா பகதூர்** ஓர் இந்திய பிரபுவும், அரசியல்வாதியும், பிரம்மஞானியும், இந்திய சுதந்திர செயற்பாட்டாளருமாவார். இவர் 1866 முதல் 1892 வரை சென்னை சட்டமன்றத்தின் அதிகாரப்பூர்வமற்ற உறுப்பினராகவும், 1893 முதல் பிரித்தானியப் பேரரசின் சட்டமன்றக் குழுவின் அதிகாரப்பூர்வமற்ற உறுப்பினராகவும் பணியாற்றினார். இவர் 1880 ஆம் ஆண்டு இங்கிலாந்து ராணியின் புத்தாண்டு கௌரவப் பட்டியலில் 1880 சனவரி 1 அன்று இந்தியப் பேரரசின் ஆணையின் தோழராக நியமிக்கப்பட்டார்.  
இவரது மகன் நவாப் சையத் முகம்மது பகதூர் 1913 இல் இந்திய தேசிய காங்கிரசின் தலைவராக கராச்சியில் பணியாற்றினார்.
# குலாம் முஹம்மது அலிகான்

**கான் பகதூர் (சர் குலாம் முஹம்மது அலி கான்)** (1882-1952) ஓர் ஆற்காடு நவாப்களின் ஐந்தாவது இளவரசர் ஆவார். இவர் 1903 முதல் 1952 வரை ஆட்சி செய்தார்.
# குலாம் முஹம்மது அலிகான்

## ஆரம்ப கால வாழ்க்கை

குலாம் முஹம்மது அலி கான் 1882 ஆம் ஆண்டு பிப்ரவரி 26 அன்று முஹம்மது முனவர் கானுக்கு மகனாகப் பிறந்தார். இவர் நியூடிங்டன் கோர்ட் ஆஃப் வார்ட்ஸ் நிறுவனத்தில் கல்வி கற்றார்.
# குலாம் முஹம்மது அலிகான்

## ஆட்சி

குலாம் முஹம்மது அலி கான் 1903 இல் இவரது தந்தை முஹம்மது முனாவர் கானின் மரணத்தின் பின்னர் அரியணையில் அமர்ந்தார். அடுத்த ஆண்டே இவர் மெட்ராஸ் சட்டமன்றத்தில் பரிந்துரைக்கப்பட்டார். அங்கு 1904 முதல் 1906 வரை பணியாற்றினார். 1910 ஆம் ஆண்டில், மெட்ராஸ் பிரசிடென்சியின் முஸ்லிம்களை பிரதிநிதித்துவப்படுத்தும் பிரித்தானிய கீழ் இயங்கும் சட்டமன்ற கவுன்சிலுக்கு இவர் பரிந்துரைக்கப்பட்டார். 1910 முதல் 1913 வரை சட்டமன்ற உறுப்பினராக பணியாற்றினார். 1916 ஆம் ஆண்டில் இவர் மெட்ராஸ் சட்டமன்றத்தில் மீண்டும் பரிந்துரைக்கப்பட்டார். 1916 முதல் 1919 வரை இரண்டாவது முறையாக பதவியில் இருந்தார்.  
இவர் அகில இந்திய முஸ்லிம் லீக்கின் தலைவராகவும் பணியாற்றினார். மதராஸ் மாகாணத்தில் முஸ்லிம்களின் முக்கிய பிரபுவாகவும் மற்றும் தலைமை பிரதிநிதியாக இருந்தார்.  
குலாம் முஹம்மது அலி கான் 1952 இல் இறந்தார். இவரின் உடலுக்கு முழு மாநில மரியாதைகளுடன் அடக்கம் செய்யப்பட்டது.
# குலாம் முஹம்மது அலிகான்

## கவ்ரவங்கள்

குலாம் முஹம்மது அலிகான் 1897 ஜூன் 22 அன்று "கான் பகதூர்" என்ற பட்டத்துடன் க honored ரவிக்கப்பட்டார். 1909 ஆம் ஆண்டு ஜனவரி 1 ஆம் தேதி இந்தியப் பேரரசின் நைட் கமாண்டராக நியமிக்கப்பட்டார். இது 1917 இல் GCIE ஆக மேம்படுத்தப்பட்டது. 1935 முதல் மரியாதைக்குரிய "ஹிஸ் ஹைனஸ்" ஐப் பயன்படுத்த அவர் அனுமதிக்கப்பட்டார். மெய்க்காப்பாளர்களைப் பிரிப்பதற்கும் அவருக்கு அனுமதி வழங்கப்பட்டது.
# நெகிழிகள் சவால் 2020

**நெகிழிகள் சவால் 2020 (Plastics 2020 Challenge)** என்பது மக்களின் பயன்பாட்டிற்கு பிறகு நிலப்பரப்புக்கு அனுப்பப்படும் நெகிழி கழிவு பொருட்களின் அளவைக் குறைக்கும் பிரச்சாரம் ஆகும்.
# நெகிழிகள் சவால் 2020

## உறுதிமொழிகள்

2020 ஆம் ஆண்டில் இங்கிலாந்து நாட்டில் நெகிழி பைகளின் பயன்பாடுகளை குறைக்கவும் நெகிழிகளை மறுசுழற்சி விகிதத்தை இரண்டு மடங்காக உயர்த்துவது மற்றும் நிலப்பரப்பிற்கு செல்வதை குறைக்க வேண்டும்.
# நெகிழிகள் சவால் 2020

## மறுசுழற்சி

நெகிழிகள் மறுசுழற்சி செய்து இனி அதில் மறுசுழற்சி செய்யமுடியாது என்றால் மட்டுமே நிலப்பகுதிக்கு அனுப்ப வேண்டும். நெகிழி<nowiki/>களை நீடித்த மறுசுழற்சி செய்ய முடியாத நெகிழிகள் மேம்பட்ட வெப்ப செயல்முறைக்கு ஒரு மதிப்புமிக்க பாதுகாப்பன ஆற்றல் வளத்தை வழங்குகிறது.
# நெகிழிகள் சவால் 2020

## அறைகூவல்

நெகிழி துறையால் மட்டும் மாற்றத்தை அடைய முடியாது, அரசுத்துறைகள், சட்ட இயற்றுபவர்கள், அரசியல் தலைவர்கள், சமூக இயக்கங்கள், பொது மக்கள் இணைந்து செயல்பட வேண்டும். இதன் மூலம் இங்கிலாந்தின் வள செயல்திறனை அதிகரிக்கும் மற்றும் பசுமைத் துறையில் புதிய வேலைகளை உருவாக்க முடியும்.
# ஜீ டான்ஸ் லீக்

**ஜீ டான்ஸ் லீக்** (Zee Dance League) என்பது ஜீ தமிழில், 2017 இந்திய தமிழ் மொழி ஒளிபரப்பான ஒரு உண்மைநிலை நடன நிகழ்ச்சியாகும். இந்த நிகழ்ச்சி 1 ஜூலை 2017 முதல் 18 நவம்பர் 2017 வரை ஒவ்வொரு சனிக்கிழமையும் இரவு 8:30 மணிக்கு ஒளிபரப்பப்பட்டது. நடிகை சினேகா, அம்பிகா மற்றும் திறமையான பாரதநாட்டிய நடனக் கலைஞர் மற்றும் நடிகை சுதா சந்திரன் ஆகியோர் இந்த நிகழ்ச்சியின் தலைவர்கள். இந்த நிகழ்ச்சியை தீபக் தின்கர் தொகுத்து வழங்குகிறார்.
# ஜீ டான்ஸ் லீக்

## கண்ணோட்டம்

ஜீ தமிழ் நட்சத்திரங்கள் மட்டும் பங்குபெரும் நடன நிகழ்ச்சியாகும்.
# ஜீ டான்ஸ் லீக்

## இறுதி சுற்று

| இறுதி போட்டியாளர் | வென்றவர்கள் |
| --- | --- |
| ஜீ கிட்ஸ் | வெற்றியாளர் |
| தலையணைப் பூக்கள் | 2ஆம் நிலை வெற்றியாளர் |
| ஜூனியர் சீனியர் | 3ஆம் நிலை வெற்றியாளர் |
# ஜீ டான்ஸ் லீக்

## தலைவர்கள்

- சினேகா
- அம்பிகா
- காயத்திரி ரகுராம் → சுதா சந்திரன்
# ஜீ டான்ஸ் லீக்

## போட்டியாளர்கள்

ஜீ தமிழ் நாடக மற்றும் நிகழ்ச்சி நட்சத்திரங்கள்  
- டார்லிங் டார்லிங்
- மெல்ல திறந்தது கதவு
- யாரடி நீ மோகினி
- பூவே பூச்சூடவா
- றெக்கை கட்டி பறக்குது மனசு
- தலையணைப் பூக்கள்
- அழகிய தமிழ் மகள்
- ஜூனியர் சீனியர்
- ஜீ கிட்ஸ்
- ஜீ தொகுப்பாளர்கள்
# கோத்ரூட்

**கோத்ரூட்** (**Kothrud**) இந்தியாவின் மகாராட்டிரா மாநிலத்தின் புனே மாநகரத்தில் அதிக குடியிருப்புகள் கொண்ட வேகமாக வளர்ச்சியடைந்து வரும் ஒரு பகுதியாகும். மராத்தியப் பேரரசின் பேஷ்வா காலத்தில் இராணி மஸ்தானியின் அரண்மனை கோத்ரூட் பகுதியில் இருந்தது.  
பௌத் சாலை மற்றும் கார்வி சாலைகள் கோத்ரூட் பகுதியில் செல்கிறது உள்ளது. இப்பகுதியில் 2,50,000 மக்கள் வாழ்வதாக அறியப்படுகிறது.
# கோத்ரூட்

## பொருளாதாரம்

கோத்ரூட்டில் பல தகவல் தொழிநுட்ப நிறுவனங்கள் உள்ளது. கிர்லோஸ்கர் குழுமத்தின் மோட்டார் பம்பு தொழிற்சாலையும், இந்திய தானியங்கி ஆராய்ச்சி சங்கமும் இப்பகுதியில் இயங்குகிறது.
# கோத்ரூட்

## போக்குவரத்து

கோத்ரூட் பேருந்து நிலையத்திலிருந்து புனே சந்திப்பு தொடருந்து நிலையம், சிவாஜி நகர், நிக்டி போன்ற பகுதிகளுக்கு மாநகரப் பேருந்துகள் செல்கிறது.
# கோத்ரூட்

## கல்வி

- மகாராஷ்டிரா தொழில்நுட்ப நிறுவனம்
- மரத்வாடா மித்ரா மண்டல் பொறியியல் கல்லூரி
- MKSSS கும்மிங்ஸ் மகளிர் பொறியியல் கல்லூரி
- எம் ஐ டி - டபிள்யு பி யு மேலாண்மைக் கல்லூரி
- அபிநவ வித்தியாலயம்
- பால் சிக்சா பள்ளி
- ஜோக் வித்தியாலயா
- பரஞ்சபே வித்தியா மந்திர்
- மில்லியனியம் தேசியப் பள்ளி
- நகர பன்னாட்டுப் பள்ளி
- எம் ஐ டி உலக அமைதி மையம்
- நியூ இந்தியா பள்ளி
# கோத்ரூட்

## இதனையும் காண்க

- புனே மாநகராட்சி
- பிம்பிரி-சிஞ்ச்வடு மாநகராட்சி
- பிம்பிரி
- சிஞ்ச்வடு
- போசரி
- அகுர்தி
- பிம்பிளே குரவ்
# லக்கிடி, வயநாடு

**லக்கிடி** (*Lakkidi, Wayanad*) என்பது தென்னிந்திய மாநிலமான, கேரளாவின், வயநாடு மாவட்டத்தின் நுழைவாயிலில் அமைந்துள்ள ஒரு மழைக்காடு ஆகும்.
# லக்கிடி, வயநாடு

## நிலவியல்

லக்கிடி வயநாட்டின் மிக உயரமான இடங்களில் ஒன்றாகும், இது தாமராசேரி கணவாயில், கடல் மட்டத்திலிருந்து 700 மீட்டர் உயரத்தில் அமைந்துள்ளது. லக்கிடியிலிருந்து 5 கி.மீ தொலைவில் உள்ள வைதிரியே அருகிலுள்ள நகரமாகும். சங்கிலி மரம், பூக்கோட்டேரி போன்ற பார்க்கதகுந்த இடங்கள் &nbsp; லக்கிடியிலிருந்து சுமார் ஐந்து கி.மீ. தொலைவுக்குள் உள்ளன. இது கோழிக்கோடு மாவட்டத்திலிருந்து 58 கி.மீ வடகிழக்கில் அமைந்துள்ளது.  
லக்கிடியிலிருந்து மூன்று கி.மீ தொலைவில் உள்ள பூக்கோடேரி, 15 ஏக்கர் பரப்பளவில் உள்ள இயற்கையான நன்னீர் ஏரியாகும். வயநாட்டில் உள்ள அரிதான நீர்நிலைகளில் இதுவும் ஒன்றாகும். புல்வெளிகள் மற்றும் மலைகளால் சூழப்பட்ட இது ஒரு சிறந்த சுற்றுலா தலமாகும்.  
லக்கிடியின் ஆண்டு சராசரி மழையளவு 600செமீ முதல் 650செமீ வரை ஆகும். இந்த இடத்தில் அரிய விலங்குகான சோலை மந்தி, அரிய பறவைகளான கொண்டை நீர்க்காகம், சின்ன நீர்க்காகம், இந்திய குளத்துக் கொக்கு, போன்றவை காணப்படுகின்றன.  
லக்கிடியின் நிலவளமானது காபி, தேநீர், ஆரஞ்சு, மசாலா பொருட்கள் போன்றவற்றை வளர்க்க ஏற்ற வளமான மண்ணைக் கொண்டுள்ளது. மேலும் இவை வளரத்தக்க மழைப்பொழிவையும் கொண்டுள்ளது. வயநாடு மாவட்டத்தில் உள்ள ஜவகர் நவோதயா வித்யாலயா பள்ளி இங்கு அமைந்துள்ளது.
# லக்கிடி, வயநாடு

## வரலாறு

கரித்தண்டன் என்ற ஒரு தொல் குடி இளைஞன். வயநாடு மலைப்பகுதியில் வாழ்ந்தவன். காலனித்துவ ஆட்சியின் போது, இந்த இளைஞனை ஆங்கில பொறியாளர் ஒருவர் வயநாட்டின் சிக்கலான வழியைக் காட்டச் சொல்லி அழைத்துச் சென்றார். ஆதிவாசியின் பின்னால் சென்ற பொறியாளர் வயநாட்டின் காட்டின் வழியை கண்டுபிடித்த பெருமை தன்னையே சேரவேண்டும் என்ற விபரீத ஆசையில் அந்த இளைஞனைக் கொன்றுவிட்டார். உள்ளூர் நம்பிக்கையின்படி அந்த இளைஞனின் ஆவி அவ்வழியே வரும் பயணிகளைப் பிடித்துக்கொண்டது எனப்பட்டது. இதனால் ஏராளமான விபத்துக்கள் நிகழ்து, பலர் உயிர் இழந்தனர் எனப்படுகிறது. மேலும் இதுபோன்ற விபத்துக்களைத் தடுக்கும் பொருட்டு, ஒரு பூசாரி வரவழைக்கப்பட்டு, பூசைகள் செய்து இளைஞனின் ஆவி வரவழைக்கபட்டு ஒரு மரத்தில் சங்கிலியுடன் கட்டப்பட்டது. மரத்துடன் சேர்ந்து சங்கிலியும் வளருகிறது என்று நம்பப்படுகிறது. இந்த இடத்தோடு, இந்த மரமும் ஒரு சுற்றுலா இடமாக மாறியுள்ளது.  
வயநாட்டின் முதல் தியாகியாகக் கருதப்படும் கரித்தண்டனின் நினைவாக "பிஇஇபி" (பழங்குடியின மக்களின் கல்வி மற்றும் பொருளாதார மேம்பாட்டுக்கான மக்கள் நடவடிக்கை) என்ற தன்னார்வ தொண்டு நிறுவனம் ஒவ்வொரு ஆண்டும் மார்ச் 2 ஆம் தேதி ஞாயிற்றுக்கிழமை *கரிந்தந்தன் ஸ்மிருதி யாத்திரையை* ஏற்பாடு செய்கிறது.
# லக்கிடி, வயநாடு

## காலநிலை

ஆண்டு மழைக்காலமானது மே மாதத்தில் தொடங்கி திசம்பரில் முடிவடையும். மழை மற்றும் அழகு காரணமாக, இது "கேரளத்தின் சிரபுஞ்சி" என்று அழைக்கப்படுகிறது. சராசரி மழை 600 முதல் 650 செ.மீ அல்லது அதற்கு மேல் இருக்கும். இது ஆண்டு முழுவதும் குளிர்ந்த காலநிலை மற்றும் மூடுபனியுடன் கூடிய காலநிலையைக் கொண்டுள்ளது. இது வயநாடு மாவட்டத்தின் குளிச்சியான இடமாகவும், கேரளத்தின் குளிர்ச்சியான இடமாகவும் கருதப்படுகிறது. இது கோப்பன் ஹைலேண்ட் காலநிலையை கொண்டுள்ளது. பொதுவாக, பருவமழை பெய்யும்போது மழை மற்றும் காற்றுடன் கூடிய வானிலை நிலவுகிறது.
**சராசரி மழை**  
| அதிகபட்ச வெப்பம் | 17 | 20 | 21 | 22 | 25 | 23 | 21 | 20 | 20 | 19 | 18 | 18 |
| --- | --- | --- | --- | --- | --- | --- | --- | --- | --- | --- | --- | --- |
| குறைந்தபட்ச வெப்பம் | 6 | 10 | 13 | 15 | 17 | 16 | 15 | 14 | 12 | 11 | 10 | 8 |
லக்கிடி மார்ச்-மே காலத்தில் வெப்பமான காலநிலையையும் அக்டோபர்-சனவரி காலத்தில் குளிர்ந்த காலநிலையையும் கொண்டுள்ளது.
# லக்கிடி, வயநாடு

## போக்குவரத்து

கோழிக்கோட்டிலிருந்து : தே.நெ. எண் 212 இன் ஒரு பகுதியான தாமராசேரி-லக்கிடி காட் சாலை, கோழிக்கோடு மற்றும் கேரளத்தின் மற்ற பகுதிகளை கோழிக்கோடுக்கு தெற்கே உள்ள பகுதிகளை வயநாட்டுடன் இணைக்கிறது. லக்கிடியில் உள்ள மலைப் பாதை வயநாட்டின் உயிர்நாடியாகும். தினமும் 1,813 பேருந்துகள் மற்றும் 591 சிற்றுந்துகள் மலைப் பாதை வழியாக செல்கின்றன. இந்த சாலையை கடந்து செல்லும் மொத்த வாகனங்களின் எண்ணிக்கை 17,207 ஆகும்.
# சீதா தேவி கோயில்

**சீதா தேவி கோயில்** (*Seetha Devi Temple*) என்பது தென்னிந்திய மாநிலமான, கேரளத்தின், வயநாடு மாவட்டத்தில் புல்பள்ளியில் உள்ள ஒரு கோயில் ஆகும். இது கேரள கோயில்களில் தனித்துவமான இடத்தைப் பெற்றுள்ள கோயிலாகும். ஏனெனில் இது இராமன் மற்றும் சீதையின் குழந்தைகளான இலவன், குசன் ஆகியவர்களுக்கு நிறுவபட்ட ஒரே கோயில் ஆகும். சீதையின் புராணக்கதையுடனும், அவரது குழந்தைகளான இலவன் மற்றும் குசன் ஆகியோர் இந்த கோயிலுடன் நெருக்கமாக இணைக்கப்பட்டுள்ளது. புல்பள்ளி என்ற பெயர் கூட புல் படுக்கையுடன் (தர்பைப் புல்) தொடர்புடையது என்று நம்பப்படுகிறது, அதில் இலவன் ஒரு குழந்தையாக விளையாடியதாக நம்பப்படுகிறது.